
ΘΕΜΑ 4ο

α)   Οι διαφορές μεταξύ ενημέρωσης και δημοσίων σχέσεων είναι οι εξής:
i) Οι δημόσιες σχέσεις αποβλέπουν στη δημιουργία ενός κλίματος αμοιβαίας εμπιστοσύνης μεταξύ μίας επιχείρησης και του κοινού ενώ η ενημέρωση απλώς δίδει πληροφορίες.
ii) Οι δημόσιες σχέσεις εντάσσονται στις βασικές λειτουργίες της διοίκησης μιας επιχείρησης ή ενός οργανισμού και υλοποιούνται βασικά από άτομα που έχουν την ανάλογη εξειδίκευση, ενώ η ενημέρωση δεν είναι διοικητική λειτουργία που σταθμίζει τις απόψεις και τις τάσεις του κοινού. 
iii) Οι δημόσιες σχέσεις είναι μία μόνιμη οργανωμένη και προγραμματισμένη λειτουργία σε οποιαδήποτε επιχειρηματική μονάδα δημόσιου ή ιδιωτικού χαρακτήρα, που έχει σκοπό να πετύχει και να διατηρήσει την κατανόηση, τη συμπάθεια και την εμπιστοσύνη όλων εκείνων, ατόμων, ομάδων, επιχειρήσεων κτλ., με τους οποίους έχει συναλλαγές και σχέσεις, ενώ κάτι τέτοιο δε συμβαίνει με την ενημέρωση.

β)   Κοινά σημεία μεταξύ ενημέρωσης και δημοσίων σχέσεων είναι τα εξής:
Επικρατεί και στους δύο ελεύθερος διάλογος μεταξύ ενός φορέα, που κάνει δημόσιες σχέσεις, και από κοινού, που λαμβάνει τα μηνύματα της ενημέρωσης.
Χρησιμοποιούν τα ίδια μέσα επικοινωνίας με το κοινό (ραδιόφωνο, τηλεόραση, τύπο, κινηματογράφο, διαδίκτυο).
Επιδιώκουν λεπτομερή γνωστοποίηση ενός θέματος σε τέτοιο βαθμό, ώστε οι αποδέκτες των μηνυμάτων τους να το συνειδητοποιούν πλήρως.

